ན་ནིང་ལོར་ཁེ་ཎ་ཌར་བོད་རིགས་དང་རྒྱ་རིགས་གཞོན་ནུ་ཁ་ཤས་མཉམ་དུ་ཐུག་པ་ཡིན།ཁོང་ཚོར།ཁྱེད་རང་ཚོས་བོད་རྒྱ་མཉམ་སྦྲེལ་གྱི་ཚོགས་པ་ཆུང་ཆུང་ཞིག་བཙུགས་འདུག་པ་ཧ་ཅང་ཡག་པོ་བྱུང་འདུགམ་འོངས་པར་རྒྱ་སྐྱེད་གཏོང་ཐུབ་ན་དེ་བས་ཡག་པོ་ཡོང་གི་རེད་ཅེས་བརྗོད་པ་ཡིན།དེ་དུས་བོད་ནང་དོན་རྐྱེན་ཡོང་རྒྱུ་རེད།དེ་ནས་བར་སྐབས་ཀྱི་གནས་ཚུལ་འདི་བྱུང་རྗེས་ལྷག་པར་དུ་བོད་རྒྱ་མཛའ་འབྲེལ་ཚོགས་པ་འཛུགས་རྒྱུ་ཧ་ཅང་གལ་ཆེན་པོ་ཆགས་ཡོད།ང་ཚོར་རེ་བ་བྱུང་བ་ཞིག་ལ་ཕྱི་ཟླ་༣ཚེས་༡༠ཉིན་གྱི་དོན་རྐྱེན་དེ་བྱུང་རྗེས་རྒྱ་རིགས་མཁས་དབང་རྩོམ་པ་པོ་ཚོས་གཅིག་མཇུག་གཉིས་མཐུད་དུ་རྩོམ་ཡིག་མང་པོ་སྤེལ་འདུག་པ་དེ་ཚོའི་ནང་རྒྱ་ནག་དབུས་གཞུང་གི་བྱེད་སྟངས་ལ་སྐྱོན་བརྗོད་བྱས་པ་དང༌།ང་ཚོས་བརྗོད་པ་རྣམས་རྒྱུ་མཚན་ལྡན་པ་རེད།ཅེས་འཁོད་འདུགདེ་ནི་བར་སྐབས་ངོས་ནས་རྒྱ་མི་མཁས་པ་གང་འཚམ་ཐུག་པ་ཁོང་ཚོ་ཡང་ཁ་གཅིག་གྲགས་རེད།ཁོང་ཚོའི་གྲས་ནས་ཁ་ཤས་ཀྱིས་ྋརྒྱལ་བ་རིན་པོ་ཆེས་རྒྱ་ནག་མང་གཙོའི་ལས་འགུལ་གྱི་འགོ་ཁྲིད་བྱེད་རོགས།ཞེས་བརྗོད་ཀྱི་འདུགངས་འགོ་ཁྲིད་ཡོང་གི་མ་རེད་ཅེས་བརྗོད་པ་ཡིན།ཁོང་ཚོའི་བསམ་པར་རྒྱལ་བ་རིན་པོ་ཆེས་འགོ་ཁྲིད་བྱས་ན་དངོས་གྲུབ་ཆེན་པོ་ཞིག་རག་མི་ཡོང་ངམ་བསམ་གྱི་མེད་དམ།ང་ནི་ལག་པ་སྟོང་པ་ཡིན།དངོས་གྲུབ་སྤྲད་རྒྱུ་གང་ཡང་མེད།གང་ལྟར་ཁོང་ཚོས་ང་ཚོ་བོད་པར་ཚུར་བློ་ལྟ་གི་འདུག